Tiltale for tyveri efter straffelovens § 276.
Ret: Retten i Glostrup (1. instans)
Faggruppe: Straffesag — Tilståelsessag
Sagsemner: Formueforbrydelser;

/

Retten i Glostrup

D O M

afsagt den 20. maj 2021

Rettens nr. D12-1588/2021
Politiets nr. 0700-75615-00040-20

Anklagemyndigheden
mod
Tiltalte
CPR nr.

Denne sag er behandlet som tilståelsessag.

Retsmødebegæring er modtaget den 9. februar 2021.

Tiltalte er tiltalt for overtrædelse af

tyveri efter straffelovens § 276,
ved den 2. juli 2020 ca. kl. 18.00 i Q8, Adresse i By som ansat medarbejder, at
have stjålet 500 kr. i kontanter fra kassen, 3 pakker Marlboro Fuse Beyond,
LYFT ice cold, kanelsnegle, skrabelodder, burgere, en pose nødder, et smurt
rundstykke og is, til en samlet værdi af ca. 1.298 kr.

Påstande

Anklagemyndigheden har nedlagt påstand om 10-14 dages fængsel, evt. be-
tinget med eller uden vilkår om samfundstjeneste.

Tiltalte har erkendt sig skyldig.

Sagens oplysninger

Tiltalte, har forklaret, at han stjal de ting, der er nævnt i an-klageskriftet, da
han var ansat hos Q8. Han manglede penge, fordi han havde mistet timer i sit
primære job som vikar, og han blev derfor fristet og gjorde noget dumt. Han er
ryger og stjal blandt andet cigaretter. LYFT er snus. Ka-nelsneglene og
burgerne skulle smides ud, men han vidste godt, at han ikke måtte spise det.
Tyveriet af skrabelodderne var et dumt forsøg på at skaffe en smule penge.
Værdien er tingene udgjorde 1.298 kr. Han har efter aftale med Q8 betalt
beløbet tilbage via løntræk.

Tiltalte er ikke tidligere straffet.

Std 75325



/

side 2

Kriminalforsorgen har i § 808-undersøgelse af 6. april 2021 oplyst, at det er
Kriminalforsorgens vurdering, at tiltalte er egnet til at modtage en helt eller
delvist betinget dom med vilkår om samfundstjeneste, hvortil det anbefales, at
der fastsættes vilkår om tilsyn af Kriminalforsorgen i prøvetiden. Finder
retten, at sagen kan afgøres med en betinget dom uden vilkår om samfunds-
tjeneste, anbefales det, at der alene fastsættes prøvetid.

Tiltalte har vedstået oplysningerne i § 808-undersøgelsen.

Rettens begrundelse og afgørelse

Tiltalte har uden forbehold erkendt sig skyldig. Tilståelsen støttes af de op-
lysninger, der i øvrigt foreligger. Det er derfor bevist, at tiltalte er skyldig.

Straffen fastsættes efter anklagemyndighedens påstand til fængsel i 14 dage,
jf. straffelovens § 285, stk. 1, jf. § 276.

Retten har herved lagt vægt på forholdets karakter. Da tiltalte ikke tidligere er
straffet og har gode personlige forhold, og da der er tale om et forholdsvis
beskedent beløb, som er tilbagebetalt til arbejdsgiveren, finder retten det for-
svarligt at gøre straffen betinget.

Straffen skal således ikke fuldbyrdes, hvis tiltalte overholder de betingelser,
som er angivet nedenfor, jf. straffelovens § 56, stk. 1.

Thi kendes for ret:

Tiltalte skal straffes med fængsel i 14 dage.

Straffen skal ikke fuldbyrdes, hvis tiltalte overholder følgende betingelser:

1. Tiltalte må ikke begå noget strafbart i en prøvetid på 1 år fra endelig
dom.

Tiltalte skal betale sagens omkostninger.

Dommer